##### C:\Users\Usuario\Desktop\Ord-17-C-1-10\Cua-17-fano\J-hombre.jpgMISA CON NENOS

##### 5 de marzo 2017

**CORESMA 1º-A**

##### Mateu 4,1-11: *“Xesús foi tentado polo diabro”.*

Mensaxe: Na **Coresma descobre a Xesús.**

**É HOME: ELIXE o seu CAMIÑO.**

1. **ACOLLIDA**

Amigos e amigas:

Hoxe, podédelo comprobar, cambiaron algunhas cousas na nosa igrexa: as flores, a cor da casulla, unha cruz no altar …

Comezamos un tempo moi especial, a Coresma. Un tempo no que, nada nin ninguén, nos debe de distraer. O noso obxectivo é chegar á Semana Santa. Acompañar a Xesús coa súa cruz e guiados pola fe, a oración e as boas obras. Tamén intentaremos renovar o noso bautismo pois o evanxeo de cada domingo vai tocando símbolos e aspectos do noso bautismo. Xuntos ímolo intentar

Amigos, Xesús hoxe recordaranos que non nos deixemos levar polo máis fácil e cómodo, polas tentacións e que elixamos como Xesús o bo camiño, o camiño do amor, o camiño do Evanxeo.

*(Poderíase poñer nas escaleiras do presbiterio PAN de diferentes clases, decorado con tea en forma de camiño, o camiño que elixe Xesús non é só pan, o material, senón facer a vontade do Pai).*

* *No nome do Pai …* ***A graza e o amor de Xesucristo, que nos convoca á conversión, sexa con todos vós.***
1. **PERDÓN OU BENDICIÓN E IMPOSICIÓN DA CINZA**

Con espírito humilde oremos, irmás e irmáns, a Deus o noso Pai, para que bendiga, esta cinza que imos impoñer na nosa cabeza. Con este xesto, queremos recoñecernos pequenos, pecadores, necesitados de perdón. *(Breve silencio)*

**“Oh Deus, que te deixas vencer polo que se humilla e atopas agrado en quen expía os seus pecados; escoita benignamente nosas súplicas e derrama a graza da túa bendición sobre estes servos teus que van recibir a cinza, para que, fieis as prácticas coresmais, poidan chegar, co corazón limpo, á celebración do misterio pascual do teu Fillo. Que vive e reina por sempre eternamente". - Amén.**

*Finalizada a oración, asperxe con auga bendita as cinzas. Seguidamente, diríxese ao lugar desde o que vai impoñer a cinza. Xunto a el colócase unha persoa co Evanxeliario aberto. Mentres impón a cinza:* **“Convértete e cre no Evanxeo”.** *Cada persoa responde poñendo a man no libro da Palabra de Deus, como sinal de aceptación.*

**3. LECTURAS**

Imos escoitar con atención estas lecturas onde, unha vez máis, imos ver como o home -xa desde o principio da Creación- se afastou de Deus. Pero non esquezamos o que as lecturas nos recordan a continuación: Xesús saldou esa conta do home con Deus. É dicir: Xesús deu a volta á humanidade. Iso non quita para que, como o evanxeo deste día, se nos recorde que teñamos que estar atentos para non separarnos do Señor, caendo na tentación.

1. **PETICIONES**

*Neste tempo de misericordia e de graza, presentemos confiadamente nosa oración ao Pai, dicindo:*

***- Non nos deixes caer na tentación.***

1. Oremos pola **nosa Igrexa**; para que se renove constantemente para ser máis fiel a Xesucristo. ***Oremos***.

2. Oremos polos **homes e mulleres**: para que todos escollamos o camiño do ben e non o do mal. ***Oremos.***

3. Oremos pola nosa **comunidade;** para que o camiño coresmal nos axude a preparar a Pascua. ***Oremos.***

4. Oremos por **nós:** para que vivamos o xaxún, a esmola e a oración como encontro con Deus e cos irmáns. ***Oremos.***

5. Oremos por **todos**: para que crezamos en participación na Eucaristía, en escoitar a Palabra. ***Oremos.***

*Escoita, Pai, as nosas pregarias, e énchenos co teu amor. Por Xesucristo, noso Señor.*

**5. OFRENDAS**

**- CINZA:** Con esta cinza queremos ofrecerche, Señor, o noso desexo de cambiar a mellor durante esta Coresma. Que cheguemos á Pascua limpos e cheos de boas obras.

**- CARTOLINA:** Hoxe, Señor, escribimos nesta cartolina algunhas das tentacións que máis saen no camiño da nosa vida: falta de fe, egoísmo, silencio de Deus, comodidade, preguiza, riqueza, violencia e apatía. Que Ti, Señor, as transformes en signos do teu Reino.

**- O PAN E O VIÑO:** O pan e o viño, Señor, simboliza o noso traballo. O desexo de colaborar con Deus para que o mundo vaia mellorando de día en día. Pero, ademais, queremos que o teu Espírito Santo os transforme no Corpo e o Sangue de Cristo

**6. VÍDEOS OU PPW PARA ESTE DOMINGO: Coresma-1ºA**

- Mt. 4,1-11, película: <http://www.youtube.com/watch?v=j0LIMki4tzo>

- Xesús é tentado polo diabro, película <http://www.youtube.com/watch?v=jt2RPUASiac>

- Xesús no deserto, debuxos: <https://www.youtube.com/watch?v=myQSkWTAdlY&index=1&list=PL200B0FB3F8BBDE11>

- Son o que fago, reflexión: <http://www.youtube.com/watch?v=dQ7b-uwYPJo>

- As tentacións: cómic: <http://www.youtube.com/watch?v=J5XF6805O7I>

- Coresma, iso que é?: <http://www.youtube.com/watch?v=y-LdGwD1BwI>

- Inicio da coresma, tempo de conversión: <http://www.youtube.com/watch?v=wS5D8l1oLts>

- Mensaxe do papa Francisco, Coresma 17: <https://www.youtube.com/watch?v=fKPs0NZzicw>



***“Non só de pan vive o home senón de toda palabra que sae da boca de Deus”.***

***“Ao Señor, teu Deus, adorarás e a el só darás culto”.***



##### C:\Users\Usuario\Desktop\Ord-17-C-1-10\Cua-17-fano\baner_resumen.jpg